Nuria Nuñez Hierro

Nuria Núñez Hierro (Jerez de la Frontera, Cádiz, Andaluzia, 1980ko irailaren 7a) cadiztar musikagilea eta albaitaria da.

 Biografia 
Kordobako Goi Mailako Musika Kontserbatorioan hasi zuen prestakuntza, Juan de Dios García Aguilera eta Francisco Martín Quintero irakasleekin. 2008an, Berlinera joan zen, eta Konposizioko Masterreko ikasketak hasi zituen bertako Universität der Künsten, Elena Mendozaren babespean, eta ohorezko aipamena lortuta. La Caixa Fundazioak eta Deutscher Akademischer Austausch Dienst-ek (DAAD), Andaluziako Juntako Kultura Sailak eta Fundación Autor-ek eman zioten beka. Europako hainbat jaialditan ikasi zuen, hala nola IRCAMen ManiFeste-n (Paris), RSO Stuttgart-eko Meisterkurs Orchesterkomposition-en edo Manuel de Falla katedran, eta ikastaro eta eskola magistraletan Iris Ter Schiphorst, Walter Zimmermann, Arnulf Hermann, José María San-Verdú, Rebecca Saunders, José Manuel López López, César Camarero eta Mauricio Sotelo konpositoreekin. 2014. urtean, Graduiertenschule de la Universität der Künste Berlineko graduondoko beketako bat irabazi zuen, haurrentzako proiektu eszenikoetan espezializatzeko aukera eman ziona.| título=Stipendiattinen Graduiertenschule}} Bestalde, Nuñez Hierrok Musika Ikerketako Unibertsitate Masterra egin zuen Errioxako Nazioarteko Unibertsitatean, eta  musikologiako doktoretza Madrilgo Unibertsitate Konplutentsean. Gainera, Albaitaritzan lizentziatu zen Kordobako Unibertsitatean. 

 Musikagile ibilbidea 
Bere katalogoan bakarlari, ganbera-musika eta orkestrarako lanak biltzen dira. Espainian, Alemanian, Italian, Frantzian, Errusian, Mexikon eta Kolonbian interpretatu direnak, hala nola Ensemble Intercontemporain (FR), Ensemble Ascolta (DE), Studio New Ensemble of Moscow (RU), Trio Transmitter orkestra (DE), Orbis Trio (CZ), Taller Sonoro(ES), B3: Brouwer Trio edo Liminar Ensemble (MX) eta orkestrak, hala nola RSO Stuttgart, Jenaer Philharmonie, Loh-Orchester Sondershausen, Espainiako Orkestra Nazional Gaztea, Sevillako Orkestra Sinfonikoa edo Malagako Orkestra Filarmonikoa.

 Publiko berriari begira 
Azken urteotan, publiko berriak sortzeko ez ezik egungo publikoentzako errepertorio berriaren sorkuntzaren aldeko apustuak publiko gaztea inplikatzen duten proposamenak lantzera eraman du, hala nola, Berlingo Irratiko Orkestran egonaldia ( Rundfunk Sinfonieorchester Berlin (RSB) Rapauke macht Musik proiekturako, 2 urtetik aurrerako haurrentzako Kleines Stück Himmel opera Deutsche Oper Berlinen enkarguz, La Isla 11 urtetik aurrerako ikusleentzako bideo-opera, BBVA Fundazioaren enkarguz, Itzalen antzerkiarekin El Sueño del Señor Rodari 6 urtetik aurrerako ikusleentzako opera Erromako Espainiako Akademian burutua  eta Bestiarium, 6 urtetik aurrerako ikusleentzako antzerki musikal interaktiboa koproduzitua. Graduiertenschule der Universität der Künste Berlin, Berlingo Senatua, Einstein Fundazioa, Haus der Kulturen der Welt, Volksbühne Berlin eta DieOrdnungderDinge ensemblea.  

 Sariak eta aintzatespenak 

 XXXIX. Reina Sofía Konposizio Saria (2022). 
 Opera Onena eta Publikoaren Saria Young Audience Awards sarietan (2020), Jeunesses Musicales International eta RESEO lanaren eskutik.
 Villa Massimo Arte Akademiako arte-egoitza - Casa Baldi, Erroman (2018).
 Egoitza artistikoa Espainiako Akademian, Erroman (2017- 2018).
 BBVA Fundazioaren Leonardo arte-ekoizpeneko beka (2017),
 Egoitza artistikoa Villa Auroran - Thomas Mann House, Los Angelesen (2015).
 Publikoaren lehen saria eta saria Weimarko 15. Udaberriko Jaialdiko orkestrarako konposizio-lehiaketan (2014).
 Brandemburgoko Orkestra Sinfonikoaren Biurteko Orkestrarako Konposizio Lehiaketako finalista (2014).
 Sondershausengo Turingia Estatuko Akademiako arte-egoitza (2013).
 Hirugarren saria Moskuko Musika Garaikidearen Zentroak emandako VII. Jurgenson International Composer's Competition lehiaketan (2013).
 Espainiako Kultura Ministerioaren JONDEren musikagile gazteentzako estreinaldien sustapena saria (2011).
 CDMC konposizio-saria INJUVEren Gazteen Sormen sarietan (2009).
 Musikagile gazteentzako konposizio lehiaketako lehen saria, Fundación Autor-CDMC (2007),

 Lanak 
Obren katalogoa eguneratuta dago konpositorearen web orrian eta Andaluziako Musika Dokumentazio Zentroaren web orrian.

 Lan eszenikoak 


 Orkestrarako lanak 


 Ensemblerako lanak 


 Ganbera musika 


 Instrumentu bakarrerako lanak 


 Erreferentziak 

 Ikus, gainera 

 Musika garaikidea
 Arte eszenikoak

 Kanpo estekak 

 Nuria Nuñez Hierro konpositorearen orrialde ofiziala

Kategoria:Jereztarrak
Kategoria:Emakume musikagileak
Kategoria:Espainiako musikagileak
Kategoria:Musika klasikoko emakume konpositoreak
Kategoria:Andaluziako musikariak
Kategoria:XX. mendeko musikagileak
Kategoria:XXI. mendeko musikagileak